Document ID: 31986R0677

*****
ΚΑΝΟΝΙΣΜΟΣ (ΕΟΚ) αριθ. 677/86 ΤΟΥ ΣΥΜΒΟΥΛΙΟΥ
της 3ης Μαρτίου 1986
για την παράταση της ισχύος του προσωρινού δασμού αντιντάμπινγκ στις εισαγωγές θειικού χαλκού, καταγωγής Γιουγκοσλαβίας
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 2176/84 του Συμβουλίου της 23ης Ιουλίου 1984 για την άμυνα κατά των εισαγωγών που αποτελούν αντικείμενο ντάμπινγκ ή επιδοτήσεων εκ μέρους χωρών μη μελών της Ευρωπαϊκής Οικονομικής Κοινότητας (1), και ιδίως το άρθρο 11,
την πρόταση της Επιτροπής,
Εκτιμώντας:
ότι, με τον κανονισμό (ΕΟΚ) αριθ. 3106/85 (2), η Επιτροπή επέβαλε προσωρινό δασμό αντιντάμπινγκ στις εισαγωγές θειικού χαλκού καταγωγής Γιουγκοσλαβίας·
ότι η εξέταση των γεγονότων δεν έχει ακόμα ολοκληρωθεί και ότι η Επιτροπή ενημέρωσε στους εξαγωγείς που είναι γνωστό ότι ενδιαφέρονται σχετικά με την πρόθεση της Κοινότητας να παρατείνει την ισχύ του προσωρινού δασμού για περαιτέρω περίοδο δύο μηνών· ότι οι εξαγωγείς που αντιπροσωπεύουν το σύνολο σχεδόν του τομέα δεν προέβαλαν αντιρρήσεις,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Η ισχύς του προσωρινού δασμού αντιντάμπινγκ που επιβλήθηκε στις εισαγωγές θειικού χαλκού, καταγωγής Γιουγκοσλαβίας, με τον κανονισμό (ΕΟΚ) αριθ. 3106/85, παρατείνεται για περίοδο που δεν υπερβαίνει τους δύο μήνες.
Άρθρο 2
Ο παρών κανονισμός αρχίζει να ισχύει από την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Με την επιφύλαξη του άρθρου 11 του κανονισμού (ΕΟΚ) αριθ. 2176/84 και κάθε άλλης απόφασης του Συμβουλίου, ο παρών κανονισμός εφαρμόζεται μέχρι να αρχίσει να ισχύει πράξη του Συμβουλίου σχετικά με την έγκριση οριστικών μέτρων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 3 Μαρτίου 1986.

Labels: 1
4
18